
[bookmark: _GoBack]RAPORT AL COMISIEI CĂTRE PARLAMENTUL EUROPEAN ȘI CONSILIU
privind exercitarea competenței de a adopta acte delegate conferită Comisiei în temeiul Regulamentului (UE) 2018/974 privind statistica transportului de mărfuri pe căi navigabile interioare
1. INTRODUCERE
Regulamentul (UE) 2018/974 al Parlamentului European și al Consiliului ([footnoteRef:1]) împuternicește Comisia să adopte acte delegate în temeiul articolului 10 din regulamentul susmenționat în următoarele scopuri: [1:  Regulamentul (UE) 2018/974 al Parlamentului European și al Consiliului din 4 iulie 2018 privind statistica transportului de mărfuri pe căi navigabile interioare (JO L 179, 16.7.2018, p. 14; ELI: http://data.europa.eu/eli/reg/2018/974/oj).] 

· ridicarea pragului de acoperire statistică a transportului de mărfuri pe căi navigabile interioare, pentru a lua în considerare tendințele economice și tehnice [a se vedea articolul 2 alineatul (5)];
· adaptarea definițiilor existente sau adoptarea unor definiții noi, pentru a lua în considerare definițiile relevante modificate sau adoptate la nivel internațional (a se vedea articolul 3);
· reflectarea modificărilor aduse codificării și nomenclatorului la nivel internațional sau în actele legislative relevante ale UE [a se vedea articolul 4 alineatul (4)].
Conform articolului 2 alineatul (5), articolului 3 și articolului 4 alineatul (4), în exercitarea acestei competențe, Comisia trebuie să se asigure că actele delegate nu impun o sarcină suplimentară considerabilă pentru statele membre sau pentru respondenți. În plus, Comisia trebuie să justifice acțiunile prevăzute în actele delegate respective, utilizând, după caz, o analiză a raportului cost-eficacitate care evaluează sarcina respondenților și costurile de producție.
Astfel cum se precizează la articolul 10 alineatul (4), înainte de adoptarea unui act delegat, Comisia trebuie să consulte experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare ([footnoteRef:2]). [2:  Acordul interinstituțional dintre Parlamentul European, Consiliul Uniunii Europene și Comisia Europeană privind o mai bună legiferare (JO L 123, 12.5.2016, p. 1; ELI: http://data.europa.eu/eli/agree_interinstit/2016/512/oj).] 

2. TEMEIUL JURIDIC
Prezentul raport este obligatoriu în temeiul Regulamentului (UE) 2018/974, care precizează, la articolul 10 alineatul (2), că se conferă Comisiei competența de a adopta acte delegate pentru o perioadă de cinci ani de la data de 7 decembrie 2016. Cel târziu cu nouă luni înainte de încheierea perioadei de cinci ani, Comisia are obligația să elaboreze un raport privind delegarea de competențe. Comisia a prezentat un prim raport în 2021 ([footnoteRef:3]). Acesta este cel de-al doilea raport. [3:  Raport al Comisiei către Parlamentul European și Consiliu privind exercitarea competenței de a adopta acte delegate conferită Comisiei în temeiul Regulamentului (UE) 2018/974 privind statistica transportului de mărfuri pe căi navigabile interioare [COM(2021) 117 final, 12.3.2021; 
https://eur-lex.europa.eu/legal-content/TXT/?uri=CELEX%3A52021DC0117).] 

3. EXERCITAREA DELEGĂRII
Până în acest moment, Comisia nu și-a exercitat competența de a adopta acte delegate, conferită prin Regulamentul (UE) 2018/974.
Comisia discută periodic cu Grupul de experți pentru statisticile privind transportul pe căile navigabile interioare și cu Grupul de coordonare pentru statisticile privind transporturile în legătură posibilele îmbunătățiri ale statisticilor privind transportul de mărfuri pe căile navigabile interioare. Aceste discuții iau totodată în considerare posibilele costuri și sarcini pentru țări și respondenți.
[bookmark: _Hlk221880333]Statisticile sunt necesare pentru a monitoriza punerea în aplicare a Strategiei pentru o mobilitate durabilă și inteligentă (obiectivele pentru perioada 2020-2050) ([footnoteRef:4]) și a unor acțiuni complementare, cum ar fi politica UE privind rețeaua transeuropeană de transport (TEN-T) ([footnoteRef:5]), Regulamentul privind informațiile electronice referitoare la transportul de mărfuri (eFTI) ([footnoteRef:6]), Programul de acțiune Naiades III ([footnoteRef:7]) și Directiva privind serviciile de informații fluviale ([footnoteRef:8]). Astfel de acțiuni pot necesita adoptarea de către Comisie a unor acte delegate vizând adaptarea statisticilor privind transportul de mărfuri pe căi navigabile interioare la tendințele economice și tehnice în conformitate cu articolul 2 alineatul (5) din Regulamentul (UE) 2018/974 și pentru a reflecta modificările definițiilor, codificării și nomenclatorului la nivelul UE sau la nivel internațional. [4:  COM(2020) 789 final, 9.12.2020; 
https://eur-lex.europa.eu/legal-content/RO/TXT/HTML/?uri=CELEX:52020DC0789.]  [5:  Regulamentul (UE) 2024/1679 al Parlamentului European și al Consiliului din 13 iunie 2024 privind orientările Uniunii pentru dezvoltarea rețelei transeuropene de transport, de modificare a Regulamentelor (UE) 2021/1153 și (UE) nr. 913/2010 și de abrogare a Regulamentului (UE) nr. 1315/2013 (JO L, 2024/1679, 28.6.2024; ELI: http://data.europa.eu/eli/reg/2024/1679/oj).]  [6:  Regulamentul (UE) 2020/1056 al Parlamentului European și al Consiliului din 15 iulie 2020 privind informațiile electronice referitoare la transportul de mărfuri (JO L 249, 31.7.2020, p. 33; ELI: http://data.europa.eu/eli/reg/2020/1056/oj).]  [7:  COM(2021) 324 final, 24.6.2021;
https://eur-lex.europa.eu/legal-content/EN/TXT/?uri=celex%3A52021DC0324.]  [8:  Directiva (UE) 2025/2482 a Parlamentului European și a Consiliului din 26 noiembrie 2025 de modificare a Directivei 2005/44/CE privind serviciile de informații fluviale (RIS) armonizate pe căile navigabile interioare de pe teritoriul Comunității (JO L, 2025/2482, 12.12.2025; ELI: http://data.europa.eu/eli/dir/2025/2482/oj).] 

